Tamási Áron Színház

A Tamási Áron Színház Sepsiszentgyörgyön, a Szabadság tér 1. alatt működő magyar nyelvű színház. Egyik legfontosabb célkitűzésének a kortárs színházművészet értékeinek képviseletét tekinti. A társulat előadásai több hazai és külföldi fesztivál-meghívásnak tettek eleget, és fontos szakmai elismeréseket kaptak. A társulat története A Sepsiszentgyörgyi Állami Magyar Színház az 1946-ban alakult Dolgozók Színháza magyar tagozatának áthelyezésével jött létre 1948 augusztusában. Kezdetben az Állami Magyar Népszínház nevet viselte, 1949 márciusától Állami Magyar Színház néven folytatta működését. 1987-ben a román nyelvű társulattal bővülve vette fel a Sepsiszentgyörgyi Színház nevet. 1992-től Tamási Áron Állami Magyar Színház és Teatrul Andrei Mureșanu néven közös székhellyel, de egymástól függetlenül folytatták tevékenységüket. 1998 óta a színház neve Sepsiszentgyörgyi Tamási Áron Színház, 1992-től Tamási Áron Állami Magyar Színház volt a neve, 1998-tól Tamási Áron Színház néven működik. Állami Magyar Színház A színház vezetői és műsorpolitikája Igazgatók: Bokor Andor (1946-56), Kováts Dezső (1956-68), Dukász Anna (1968-73), 1973-tól Sylvester Lajos. Irodalmi titkárok: Bokor Lívia (1946-56), Sombori Sándor (1956-59 és 1963-69), Jecza Tibor (1959-63), 1970-től Veress Dániel. Az intézmény az alapító okmány szerint drámai színház. Több műfajt magába ölelő arcélét sajátos helyzete és a nézők igényei alakították ki: a Barcaságtól Gyimesig terjedő tájegység falujáró színháza lett. Műsorrendjében a nyomaték a kortárs hazai román (Al. Voitin, Dumitru Radu Popescu, L. Demetrius, Aurel Baranga, Paul Everac, Vasile Lovinescu), magyar, a klasszikus és a két háború közti román (Ion Luca Caragiale, Tudor Mușatescu, M. Sorbul, Victor Eftimiu, Mihai Sebastian, G. Ciprian), a klasszikus magyar (Katona, Fazekas, Petőfi, Vörösmarty, Csiky Gergely, Mikszáth, Móricz, Németh László), valamint az egyetemes drámairodalom realista és romantikus alkotásainak bemutatására esett (Lope de Vega, Calderón, Machiavelli, Shakespeare, Molière, Schiller, Goethe, Victor Hugo, Gogol, Ibsen, Makszim Gorkij, Shaw, Krleža). Szórványosan a kortárs magyar és nyugati drámairodalom is szóhoz jutott (Illyés Gyula, Illés Endre, Görgey Gábor, Kertész Ákos, Tennessee Williams, Albert Camus, William Faulkner, Dürrenmatt, Joseph Heller). Az Állami Magyar Színház jelentős vállalkozásai közé tartozott az egyszerzős drámai ciklusok kialakítása: Tamási-sorozat (Énekes madár, Csalóka szivárvány, Tündöklő Jeromos, Hegyi patak, Hullámzó vőlegény), Sütő András-sorozat (Tékozló szerelem, Csillag a máglyán, Káin és Ábel, Szuzai menyegző), a gyermek és ifjúsági színműveket bemutató sorozat, valamint a történelmi drámák sora (Veress Dániel: Mikes, Véres farsang, Wesselényi, Örvényben; Páskándi Géza: Tornyot választok; Illyés Gyula: Különc; Katona József: Bánk bán; Sombori Sándor: Gábor Áron; utóbbi kivételével Völgyesi András rendezésében). Három évtized alatt (1948-1978) a társulat a következő kortárs romániai magyar írók és színpadi szerzők harmincegy színművét vitte színpadra: Balla Károly, Csávossy György, Deák Tamás, Kiss László, Kováts Dezső, Marton Lili, Méhes György, Nagy István, Novák Anna, Páskándi Géza, Seprődi Anna, Simon Magda, Sombori Sándor, Sütő András, Szemlér Ferenc, Tamási Áron, Tomcsa Sándor, Tömöry Péter, Veress Dániel. A Stúdió-színpad monodrámákat, egyéni és kollektív irodalmi műsorokat, verses összeállításokat mutatott be Juhász Gyula, Ion Luca Caragiale, Petőfi, Ady, Kányádi Sándor, Tamási Áron, Farkas Árpád s mások műveiből, a világirodalom szerelmes verseiből vagy a színházról és színjátszásról írott művekből. A társulat évente hét-nyolc nagyszínpadi, egy-három stúdió bemutatót tartott, átlagos nézőszám évenként száz-száztízezer. 1957–1982 között Irodalmi Színpad néven alkalmi rendezvénysorozatot tartottak, amelynek keretében – olykor más fórumokkal (Vörös Zászló, Igaz Szó, Megyei Tükör) közösen – irodalmi estek, emlékműsorok vagy egyéni előadóestek követték egymást. Emlékezetesebb rendezvények a Juhász Gyula- (1957), Ady Endre- (1957, 1969, 1977), József Attila- (1958, 1980), Csehov- (1960), Ion Luca Caragiale- (1962), Arany János- (1978, 1982), Kudelász Ildikó Kányádi-est (1970), Molnár Gizella magyar népballadaestje (1971), Székely János Dózsája Nemes Levente előadásában (1973), Az éden elvesztése című Illyés-oratórium Nászta Katalin előadásában (1977), Daróczi Zsuzsa néger költői estje (1977), Király József Tamási-estje (1978), Márton Árpád Szavaink szépapái c. előadóestje, Arany János Toldija Nemes Levente előadásában (1978), Balázs Éva Farkas Árpád-estje (1981), Kocsis István Árva Bethlen Katája Krizsovánszky Szidónia előadásában (1982). Színészek Ferenczy Csongor Székely Szabó Zoltán (1976-86) Nászta Katalin Díjak, vendégjátékok 1995-től 1995 Kisvárdán (Magyarország), a VII. Határon Túli Magyar Színházak Fesztiválján Botka László, színművész a legjobb epizódszereplő díját nyerte el Jevgenyij Svarc: Az árnyék című darabjában nyújtott alakításáért. Az előadás rendezője Bocsárdi László volt. A Kazimir és Karoline című, Bocsárdi László által rendezett előadás részt vett a Kisvárdai Színházi Fesztiválon és a Rizoma Veszprémi Nemzetközi Színházi Fesztiválon 1996 Kisvárdán (Magyarország), a VIII. Határon Túli Magyar Színházak Fesztiválján Barabás Olga elnyeri a legtehetségesebb fiatal rendező díját, (J.B.P. Molière: Scapin furfangjai), Botka László pedig Különdíjban részesül (J.B.P. Molière: Scapin furfangjai). A Barabás Olga által rendezett Scapin furfangjai című előadás részt vesz a sepsiszentgyörgyi Atelier Nemzetközi Színházi Fesztiválon. 1997 A sepsiszentgyörgyi Atelier Nemzetközi Alternatív Színházi Fesztiválon St. I. Witkiewicz Vízityúk című darabjában nyújtott alakításáért Szakács László elnyeri a legjobb férfialakítás díját. Az előadás rendezője Bocsárdi László. B. Angi Gabriellát és Diószegi Imolát a Vízityúk c. előadásban nyújtott alakításukért előterjesztik a legjobb női alakítás díjára a sepsiszentgyörgyi Atelier Nemzetközi Alternatív Színházi Fesztiválon. Kisvárdán (Magyarország), a IX. Határon Túli Magyar Színházak Fesztiválján Bocsárdi László elnyeri a legjobb rendezés díját St. I. Witkiewicz Vízityúk c. darabjának színpadra állításáért. Kisvárdán (Magyarország), a IX. Határon Túli Magyar Színházak Fesztiválján a színház Ensemble Marathon Experience nevű zenekara különdíjat nyer Schwartz-Greene-Tebelak Godspell c. produkcióban nyújtott teljesítményéért. Kisvárdán (Magyarország), a IX. Határon Túli Magyar Színházak Fesztiválján a Tamási Áron Színház különdíjat nyer magas művészi színvonalú repertoárjáért Molnár Gizella színművésznőt Szentgyörgyi István díjjal tüntetik ki. A Bocsárdi László által rendezett Vizityúk című előadás részt vett a Polónia Express elnevezésű Lengyel Kortárs Művészetek Fesztiválján, Budapesten. A Bocsárdi László által rendezett Vizityúk című előadás magyarországi vendégjátékai: Budapest, Esztergom, Zsámbék, Pécs, Gödöllő, Szentendre. Október 2-5. között a színház névadója születésének 100. évfordulója tiszteletére a Tamási Áron Színház megszervezte a TAMÁSI CENTENÁRIUMOT, hazai és határon túli meghívottakkal Bocsárdi László megkapta az E.M.K.E. Kádár Imre díját a Vitéz lélek című előadás újszerű rendezéséért, valamint a Tamási Centenárium szervezéséért. 1998 Nemes Levente átvette Kolozsváron az E.M.K.E. Kádár Imre díját színházteremtő munkássága és művészi tevékenysége elismeréséül. Botka László Szentgyörgyi István díjat kap. Váta Lóránd és Bocsárdi László megkapják a Kovászna Megyei Művelődési Felügyelőség A MŰVÉSZET SZABADSÁGÁÉRT DÍJát. A sepsiszentgyörgyi ATELIER Nemzetközi Alternatív Színházi Fesztiválon a Bocsárdi László által rendezett Alkésztisz című előadás a LEGJOBB ELŐADÁS DÍJát nyeri el. Ezenkívül Pálffy Tibor megkapja a LEGJOBB FÉRFIALAKÍTÁS DÍJát, Váta Lórándot pedig díjra jelölik kiemelkedő alakításáért. A Barabás Olga által rendezett Don Juan című előadás részt vesz a jászvásári Don Juan Fesztiválon. A Barabás Olga által rendezett Don Juan című előadás részt vesz a zsámbéki Don Juan Fesztiválon. Szeptember 27 – október 3. között, fennállásának 50. évfordulója tiszteletére a színház társulata megszervezi a TEÁTRUM elnevezésű színházi fesztivált. Botka László a Kovászna Megyei Művelődési Felügyelőség A KULTÚRA SZABADSÁGÁÉRT DÍJát veszi át. 1999 A sepsiszentgyörgyi ATELIER Nemzetközi Alternatív Színházi Fesztiválon a Barabás Olga által rendezett Don Juan című előadás elnyeri a FESZTIVÁL NAGYDÍJát. Zsoldos Árpádot Budapesten SZENTGYÖRGYI ISTVÁN DÍJjal tüntetik ki. Nemes Levente 60. születésnapja alkalmából a Kovászna Megyei Művelődési Felügyelőség A KULTÚRA SZABADSÁGÁÉRT DÍJát veszi át. A korszerű erdélyi magyar színházat szolgáló rendezői munkáért Barabás Olga megkapja az E.M.K.E. KÁDÁR IMRE DÍJát. Az Alkésztisz című előadás II. DÍJat nyer a Gödöllői Országos Stúdió és Alternatív Színházi Fesztiválon. A Bocsárdi László által rendezett Isten hozott, szellő című előadás (Turgenyev Egy hónap falun című vígjátéka alapján)- a kisvárdai XI. Határon Túli Magyar Színházak Fesztiválján elnyeri a LEGJOBB ELŐADÁS DÍJát (Szabolcs-Szatmár-Bereg megye Nagydíját). Sebestyén Rita az Isten hozott, szellő című előadás dramaturgiai munkájáért a kisvárdai XI. Határon Túli Magyar Színházak Fesztiválján DRAMATURG DÍJat nyer. Török-Illyés Orsolya a kisvárdai XI. Határon Túli Magyar Színházak Fesztiválján az Isten hozott, szellő című előadásban nyújtott alakításáért megkapja a LEGTEHETSÉGESEBB FŐISKOLÁS DÍJát. Váta Lóránd a kisvárdai XI. Határon Túli Magyar Színházak Fesztiválján a Kakukk Marci című előadásban nyújtott teljesítményéért ALAKÍTÁSI DÍJat kap. 2000 Március 10-14. között a színház történetében egyedülálló eseményre kerül sor: a Határon Túli Színházi Estek elnevezésű programsorozat keretében a Tamási Áron Színház négy előadással vendégszerepel Budapesten: William Shakespeare: Szeget szeggel (r. Bocsárdi László); Ibsen: Peer Gynt (r. Barabás Olga); Don Juan, Molière színműve alapján (r. Barabás Olga); Turgenyev: Isten hozott, szellő (r. Bocsárdi László) A sepsiszentgyörgyi ATELIER Nemzetközi Alternatív Színházi Fesztiválon a Bocsárdi László által rendezett Vérnász című előadás elnyeri a FESZTIVÁL NAGYDÍJát. Az előadás Federico García Lorca műve alapján a Háromszék Táncegyüttessel közös produkcióként készült. A Pécsi Tudományegyetem meghívására a Bocsárdi László által rendezett Alkésztisz című előadás Pécsen vendégszerepel. A kisvárdai Határon Túli Magyar Színházak XII. Fesztiválján a BarabásOlga által rendezett Peer Gynt című előadás elnyeri KISVÁRDA VÁROS ÖNKORMÁNYZATÁNAK DÍJÁt. A kisvárdai Határon Túli Magyar Színházak XII. Fesztiválján Pálffy Tibor színművész elnyeri a LEGJOBB FÉRFIALAKÍTÁS DÍJát a Gomböntő szerepéért (Ibsen: Peer Gynt) A kisvárdai Határon Túli Magyar Színházak XII. Fesztiválján a F.G. Lorca színműve alapján készült Vérnász című előadás elnyeri a fesztivál KÖZÖNSÉGDÍJát. A Vérnász című előadás részt vesz a bukaresti Országos Színházi Fesztiválon. Az Isten hozott, szellő című előadás a Magyar Színházak Országos Fesztiválján, Miskolcon ELŐADÁSDÍJat nyer. A Vérnász című előadás részt vesz az ALTFEST Közép- és Kelet-Európai Alternatív Színházi Előadások Fesztiválján (Beszterce) Vendégjátékok a Vérnász című előadással: Gyergyószentmiklós (szeptember 16.); Kolozsvár (október 6.); Thália Színház, Budapest (szeptember 13.); Marosvásárhely (december 11.); Szatmárnémeti (december 12.); Temesvár (december 13.); Arad (december 14.); Csíkszereda (december 19.). A Peer Gynt című előadás brassói vendégjátéka (szeptember 25.). 2001 A Vérnász című előadásról tévéfelvételeket készít a Magyar Televízió. A Vérnász című előadás részt vesz a Szebeni Nemzetközi Színházi Fesztiválon. A Vérnász című előadás Székelyudvarhelyen vendégszerepel (február 7.). Az ember, az állat és az erény című előadás csíkszeredai vendégjátéka (február 26., 27.). A Bocsárdi László által rendezett Az ember, az állat és az erény című előadás részt vesz az UNIVERSITAS – III. Országos Egyetemi és Főiskolai Színjátszó Fesztiválon (Debrecen, 2001. május) A Peer Gynt című előadás kolozsvári vendégjátékai (május 5., 6., 7.). A kisvárdai Határon Túli Magyar Színházak XIII. Fesztiválján (június 1-10.) a Bocsárdi László által rendezett Kasimir és Karoline című előadás elnyeri a FESZTIVÁL NAGYDÍJát (az Illyés Közalapítvány díja) Nemes Leventének, több évtizedes kiemelkedő színészi munkájáért ÉLETMŰ-DÍJat adományoz a Nemzeti Kulturális Örökség Minisztériuma. A sepsiszentgyörgyi ATELIER Nemzetközi Alternatív Színházi Fesztiválon (2001. június) Bocsárdi László elnyeri a LEGJOBB RENDEZÉS DÍJát. A sepsiszentgyörgyi ATELIER Nemzetközi Alternatív Színházi Fesztiválon Szakács László színművész elnyeri a LEGJOBB FÉRFIALAKÍTÁS DÍJát. (Szemes Franz szerepéért – Kasimir és Karoline) A sepsiszentgyörgyi ATELIER Nemzetközi Alternatív Színházi Fesztiválon Bartha József elnyeri A FESZTIVÁL LEGJOBB DISZLETÉÉRT JÁRÓ DÍJat. A sepsiszentgyörgyi ATELIER Nemzetközi Alternatív Színházi Fesztiválon Fazakas Misi színművész KÜLÖNDÍJat nyer (a Ló szerepéért – Kasimir és Karoline) A Nagy Kopeczky Kálmán által rendezett Vitéz László csodaládája című bábelőadás részt vesz a Kabóciádé Gyermekfesztiválon, Veszprémben (2001. június 24.) A Műtét című előadás vendégjátékai: Zágon (április 1.), Kézdivásárhely (április 10., május 22.), Brassó (április 23.), Barót (május 25.), Balánbánya (június 22.), Ozsdola (június 24.). A Határon Túli Magyar Anyanyelvű Bábszínházak II. Fesztiválján, Nyíregyházán (2001. szeptember 10-13.) a Tamási Áron Színház bábtagozatának Minden egér szereti a sajtot c. előadásáért Nagy Kopeczky Kálmán elnyeri a LEGJOBB RENDEZÉS DÍJát. A Nemzetiségi Színházak IV. Kollokviumán (Gyergyószentmiklós, 2001. szeptember 15.) a Kasimir és Karoline című előadás elnyeri a LEGJOBB ELŐADÁS DÍJát. A Nemzetiségi Színházak IV. Kollokviumán (Gyergyószentmiklós, 2001. szeptember 15.) a Kasimir és Karoline című előadás rendezéséért Bocsárdi László elnyeri a LEGJOBB RENDEZÉS DÍJát. A Nemzetiségi Színházak IV. Kollokviumán (Gyergyószentmiklós, 2001. szeptember 15.) az Alexanderplatz című előadásban nyújtott alakításáért Váta Lóránd színművész elnyeri a LEGJOBB ALAKÍTÁS DÍJát. Az előadás az ARTeast Alapítvány és az Ariel Színház koprodukciója, a rendező Barabás Olga. Magyar Stúdiószínházi Műhelyek XIII. Fesztiválján, Budapesten (2001. szeptember 22.) a Bocsárdi László által rendezett Kasimir és Karoline című előadás elnyeri LEGEREDMÉNYESEBB CSAPATMUNKÁÉRT JÁRÓ DÍJat. Nagyváradon, a Rövidszínházi Előadások Hetén (2001. szeptember 25.) a Bocsárdi László által rendezett Vérnász című előadás elnyeri a LEGJOBB ELŐADÁS DÍJát. A Vérnász című előadást Budapesten a Millenáris kulturális központban mutatja be a társulat (szeptember 26.) A Tamási Áron Színház bábtagozatának turnéja a Vitéz László csodaládája című előadással: Barót, Bibarcfalva (2001. október 22.), Bardóc, Vargyas (2001. október 24.), Bölön, Köpec (2001. október 26.), Nagybacon, Magyarhermány (2001. október 29.) A Kasimir és Karoline és a Vérnász című előadások részt vesznek a Ion Luca Caragiale Országos Színházi Fesztiválon, Bukarestben (2001. november), ahol a Vérnász meghívást kap az Ulm-i (Németország) Nemzetközi Színházi Fesztiválra. 2002 Az Árkosi Árpád által rendezett Az ember tragédiája című előadás a Brassói Drámai Színházban vendégszerepel (január 7.) A Vérnász című előadást Budapesten a Bárka Színházban mutatja be a társulat (január 9., 10.). A Bocsárdi László által rendezett Ilja próféta című előadás vendégjátéka Budapesten, a Thália Színházban. A vendégjáték a Budapesti Önkormányzat „Vendégségben Budapesten – Határon Túli Magyar Színházi Esték” című rendezvénysorozatának záróelőadása. (május 10-11.) A Király Kinga Júlia Tejkút című darabjából készült bábelőadás részt vesz a Nemzetközi Bábos Találkozón (Békéscsaba, 2002. június), ahol a Bábos Világszövetség (UNIMA) KISDIPLOMÁval tünteti ki. Az előadás rendezője Nagy Kopeczky Kálmán. A sepsiszentgyörgyi X. ATELIER Nemzetközi Alternatív Színházi Fesztiválon (június 8-14.) a Bocsárdi László által rendezett Ilja próféta című előadás elnyeri a FESZTIVÁL NAGYDÍJát. A Pécsi Országos Színházi Találkozóra (június 11-12.) meghívott két határon túli előadás egyike (A Kassai Thália Színház Tartuffe-előadása mellett) az Ilja próféta. A Zsámbéki Szombatok Fesztivál XX., jubileumi évadának nyitóelőadása (június 22.) a Bocsárdi László által rendezett A csoda című előadás. Az Ilja próféta című előadás részt vesz a kisvárdai Határon Túli Magyar Színházak XIV. Fesztiválján (június 20-27.), ahol Szabolcs-Szatmár-Bereg Megye NAGYDÍJát nyeri el. A VÉRNÁSZ vendégjátéka a DONAUFEST-en, a dunamelléki országok fesztiválján (Ulm – Németország, július 10.). Az előadás a fesztiválon részt vevő három romániai előadás egyike volt. A Tamási Áron Színház meghívást kap a COMET – Cooperation Of Middle and East-European Theatres nevet viselő nemzetközi színházi szervezetbe (2002. szeptember). A színház három előadása vesz részt a Nemzetiségi Színházak Fesztiválján (szeptember 10-15., Bukarest). Az ember tragédiája, a Filléres komédia és A csoda egyaránt nagy sikert arat a fesztiválon. A CSODA magyarországi turnéja (szeptember 16-27.). A társulat négy városban játssza az előadást: Nyíregyházán, Budapesten, Kaposváron és Pécsett. Az előadás Budapesten, a Magyar Stúdiószínházi Műhelyek XIV. Fesztiválján a FESZTIVÁL NAGYDÍJát nyeri el. A magyarországi Kritikusok Céhe díjátadó ünnepségén (október 7.) az Ilja próféta című előadás BUDAPEST FŐVÁROS ÖNKORMÁNYZATÁNAK KÜLÖNDÍJÁban részesül, mint a “Vendégségben Budapesten – Határon Túli Magyar Színházi Estek” rendezvénysorozat legkiemelkedőbb előadása. 2003 Február 1-3. között a Tamási Áron Színház vendégévadot tart Kolozsváron három előadással: Tadeusz Slobodzianek: Ilja próféta; A csoda – játék Tamásival két részben az Énekes madár című színjáték alapján; William Shakespeare: Romeo és Júlia. A Romeo és Júlia vendégjátéka Marosvásárhelyen (február 4.). A csoda című előadás vendégjátéka Magyarországon, Szombathelyen (március 2.). A „Vendégségben Budapesten – Határon Túli Magyar Színházi Estek” című rendezvénysorozat tavaszi évadának nyitóelőadásai a Romeo és Júlia és A csoda (március 4-5.). Pálffy Tibor SOROS ÖSZTÖNDÍJban részesül (március 7.). A Nemzeti Kulturális Örökség Minisztériuma Bocsárdi Lászlót JÁSZAI MARI DÍJjal tünteti ki (március 14.). A csoda marosvásárhelyi vendégjátéka Marosvásárhelyen, a Színművészeti Egyetem Stúdiótermében (április 2-3.). A Romeo és Júlia vendégjátéka Szebenben, a Szebeni Nemzetközi Színházi Fesztiválon (május 31.). Az előadás meghívást kap a Klasszikus Színdarabok Fesztiváljára, Aradra. A Romeo és Júlia részt vesz a sepsiszentgyörgyi ATELIER Nemzetközi Színházi Fesztiválon (június 14.), és elnyeri a FESZTIVÁL LEGJOBB ELŐADÁSA DÍJat. A sepsiszentgyörgyi ATELIER Nemzetközi Színházi Fesztiválon Péter Hilda és Nagy Alfréd Romeo és Júlia -beli alakításaikért fiatal színészeknek járó DEBÜTDÍJat vesznek át. A Határon Túli Magyar Színházak XV. Fesztiválján a színház két előadása vesz részt: Barabás Olga Partok, szirtek, hullámok című előadása és A csoda (június 24-26.). A Partok, szirtek, hullámok című előadás a Határon Túli Magyar Színházak XV. Fesztiválján elnyeri a FESZTIVÁL NAGYDÍJát. Pálffy Tibor és Váta Lóránd a Határon Túli Magyar Színházak XV. Fesztiválján elnyerik KISVÁRDA VÁROS DÍJát A csoda és a Partok, szirtek, hullámok-beli alakításaikért. A Gyulai Várszínház 2003-as évadának utolsó előadása William Shakespeare Titus Andronicus című tragédiája. Az előadásban neves magyarországi színészek mellett a társulat tizenegy színésze is játszik (július 24–augusztus 10.). Az augusztusi bemutatót követően az előadás meghívást kap Budapestre, tervek születnek a Titus Andronicus Nemzeti Színházbeli felújításáról is. Az előadás rendezője Bocsárdi László. Pálffy Tibor a Gyulai Várszínház ŐZE LAJOS DÍJában részesül (2003 szeptember) a Titus Andronicus-beli alakításáért. A csoda részt vesz Gyergyószentmiklóson a Nemzetiségi Színházak II. Kolokviumán (szeptember 6.) és elnyeri a FESZTIVÁL NAGYDÍJát. A Romeo és Júlia vendégjátéka a IV. Nemzetközi Shakespeare Fesztiválon, Craiován (október 2.). Az Antigoné részt vesz a budapesti Bárka Színházban a Magyar Stúdiószínházi Műhelyek XV. Fesztiválján (október 6.), és elnyeri a FESZTIVÁL NAGYDÍJát. Az Antigoné vendégjátéka a Pécsi Nemzeti Színházban (október 7.). A Romeo és Júlia vendégjátéka a Klasszikus Színdarabok Fesztiválján, Aradon (október 12.). Októberben A csoda vendégjátékai Csíkszeredában. Az előadás a Csíki Játékszín 2003/2004-es évadának bérletes előadása. A Romeo és Júlia részt vesz az elmúlt évad legjobb előadásainak seregszemléjén, a I. L. Caragiale Országos Színházi Fesztiválon (november 2.). A bukaresti Bulandra Színház Izvor termében több mint száz külföldi színházkritikus látja az előadást, a Színházkritikusok Nemzetközi Szövetsége XX. Közgyűlésének résztvevői. Az Ausztriai Magyar Szervezetek Központi Szövetsége vendégeként a színház Bécsben, a Rabenhof Theater-ben mutatja be A csoda című előadást (november 20.). A csoda című előadás Székelyudvarhelyen vendégszerepel a Tomcsa Sándor Színházban (november 10., 11.). Az Antigoné című előadás vendégjátéka Budapesten, a Nemzeti Színházban (december 3-4.). Bocsárdi László megkapja Bukarestben a Román Művelődési Minisztérium ORSZÁGOS RENDEZŐI DÍJát (december 1.). Péter Hilda megkapja Bukarestben a Román Művelődési Minisztérium LEGJOBB FIATAL SZÍNÉSZNEK JÁRÓ DEBÜT-DÍJát (december 1.). Könczei Árpád színházi zenéiért megkapja Bukarestben a Román Művelődési Minisztérium ZENESZERZŐI DÍJát (december 1.). 2004 Február 3-án és 4-én a bukaresti Odeon Színházban nagy sikerrel vendégszerepel az Antigoné c. előadás. A Nemzeti Kulturális Örökség Minisztériuma Pálffy Tibort JÁSZAI MARI-DÍJjal tünteti ki (március 15.). Április 1-jén és 2-án a Marosvásárhelyi Nemzeti Színház Kistermében nagy sikerrel vendégszerepel a Bocsárdi László által rendezett Antigoné című előadás. A Kolozsvári Magyar Színházban bérletcserével vendégszerepelnek A szarvaskirály és a Nők iskolája című előadásaink (április 16.). Mindkét előadást Kövesdy István rendezte. A Temesvári Interetnikus Fesztiválra a Tamási Áron Színház két előadását hívta meg a válogató bizottság: május 16-án a Nők iskolája című előadást mutatta be a társulat nagy közönségsikerrel, 17-én pedig Váta Lóránd Micsinyál maga rossz? című sanzonestjét láthatta a temesvári közönség. Május 27-én a lengyelországi, Torun városában megrendezett KONTAKT Fesztiválon vesz részt a társulat az Antigoné című előadással. Kisvárdán, a Határon Túli Magyar Színházak XVI. Fesztiváján az Antigoné (június 20.) és a Nők iskolája (június 22.) című előadásokkal vesz részt a színház. Augusztus 6-án és 7-én a Gdanski Nemzetközi Shakespeare Fesztiválon (Lengyelország) két alkalommal mutatta be a színház társulata a Romeo és Júlia című előadást. Augusztus 20-án és 21-én a Szentendrei Teátrumban vendégszerepel a társulat az Antigoné című előadással. A gyergyószentmiklósi Figura Stúdió Színház fennállásának 20. évfordulója alkalmából rendezett ünnepségen a Tamási Áron Színház társulata Gyergyószentmiklóson vendégszerepel a Romeo és Júlia című előadással (szeptember 3.). A Bocsárdi László által rendezett Jóembert keresünk! című előadással Csíkszeredában vendégszerepel a társulat (október 5.). A Jóembert keresünk! című előadással részt vesz a társulat az Aradi Klasszikus Színházi Fesztiválon (október 16.). A Jóembert keresünk! című előadást a Brassói Drámai Színházban játssza a társulat (október 25.). Október 30-án az ország legrangosabb színházi seregszemléjén, a bukaresti I. L. Caragiale Országos Színházi Találkozón vesz részt a Tamási Áron Színház társulata a Jóembert keresünk! című előadással. 2005 A Román Színházi Szövetség (UNITER) nyilvánosságra hozza a 2004-es év színházi díjaira szóló jelöléseit (február 28.). A Tamási Áron Színház Románia legrangosabb színházi díjára 5 KATEGÓRIÁBAN KAPOTT JELÖLÉST: Péter Hida a LEGJOBB NŐI FŐSZEREPLŐ díjára (Sen Te/Sui Ta szerepéért Bertolt Brecht Jóembert keresünk! című darabjában) Kicsid Gizella a LEGJOBB NŐI MELLÉKSZERPLŐ díjára (Wang szerepéért Bertolt Brecht Jóembert keresünk! című darabjában) Mátray László a LEGJOBB FÉRFI MELLÉKSZEREPLŐ díjára (Cassio Mihály szerepéért Shakespeare Othello, a velencei mór című darabjában) Bocsárdi László a LEGJOBB RENDEZÉS DÍJÁRA (William Shakespeare Othello, a velencei mór című darabjának rendezéséért) William Shakespeare: Othello, a velencei mór című tragédiáját a LEGJOBB ELŐADÁS díjára jelölte az Alice Georgescu, Mihaela Michailov és Sebastian Vlad Popa színikritikusok alkotta jelölő-zsűri A Nemzeti Kulturális Örökség Minisztériuma Égtájak irodájának és Budapest Főváros Önkormányzatának „Vendégségben Budapesten” című programsorozata keretében a Tamási Áron Színház három előadással (Othello, Nők iskolája, Micsinyál maga rossz?) vendégszerepel Budapesten, a Thália Színházban (március 16-18.). A Magyar Rádió és a Veszprémi Petőfi Színház által József Attila születésének 100. évfordulója alkalmából szervezett Versünnepen Váta Lóránd a LEGJOBB HATÁRON TÚLI ELŐADÓ DÍJát nyerte el (április 11.). A Médeia című előadás részt vesz Gyergyószentmiklóson a Nemzetiségi Színházak Kollokviumán ahol elnyeri A KOLLOKVIUM LEGJOBB ELŐADÁSÁNAK DÍJÁt (május 28.). Gyergyószentmiklóson a Nemzetiségi Színházak Kollokviumán a Médeia című előadás címszerepéért Bicskei Zsuzsanna elnyeri A FESZTIVÁL LEGJOBB NŐI FŐSZEREPLŐJÉNEK DÍJát (május 28.). Az Othello, a velencei mór című előadás részt vesz a Szebeni Nemzetközi Színházi Fesztiválon (május 31.). A kisvárdai Határon Túli Magyar Színházak XVII. Találkozóján William Shakespeare Othello, a velencei mór című tragédiájával vesz részt a társulat (június 7.). A Tamási Áron Színház két előadással vesz részt az V. Pécsi Országos Színházi Találkozón (POSZT). Június 16-án Euripidész Médeiáját, 17-én pedig Brecht Jóembert keresünk! című példázatát mutatják be a magyar színjátszás legrangosabb seregszemléjén. Az V. Pécsi Országos Színházi Találkozón (POSZT) Bicskei Zsuzsanna PÉCS VÁROS ÖNKORMÁNYZATÁNAK KULTURÁLIS ÉS KÜLÜGYI BIZOTTSÁGÁNAK KÜLÖNDÍJát nyeri el a határon túli magyar színházművészet hírnevének elmélyítéséért, kiemelkedő teljesítményéért. Az V. Pécsi Országos Színházi Találkozón (POSZT) a Médeia jelmeztervezője, Iuliana Vîlsan a LEGJOBB JELMEZTERVEZŐ DÍJÁban részesül. Az Othello, a velencei mór című előadást bemutatják a Gyulai Várszínház által rendezett Shakespeare-fesztiválon (július 12.). Az Othello, a velencei mór című előadás az Aradi Klasszikus Színházi Fesztiválon vendégszerepel (október 15.). A 2005-ös kritikusdíjak és az éves kritikusszavazás után a szavazáson részt vevő huszonkét kritikus voksai alapján a Tamási Áron Színház NEGYEDIK HELYen áll a magyar színházak között. A mintegy hatvan formációra adott több mint hatszáz szavazat alapján csak négy színház előzi meg: a budapesti Katona József Színház, a budapesti Nemzeti Színház és a Kecskeméti Katona József Színház. A magyar színházművészet szolgálatáért BOTKA LÁSZLÓ színművész a Magyar Játékszíni Társaság HŰSÉG-DÍJát veszi át (december 31.). 2006 Marosvásárhelyen a III. Interetnikai Színházi Fesztiválon színházunk a Godot-ra várva című előadással vendégszerepel a Tamási Áron Színház (március 13.). Kiemelkedő művészi tevékenységéért Szabó Tibor színművész a Nemzeti Kulturális Örökség Minisztériumának JÁSZAI MARI-DÍJát veszi át (március 14.). A Román Színházi Szövetség (UNITER) a színház Godot-ra várva c. előadását a 2005-ös év legjobb előadás díjára JELÖLI, Péter Hildát pedig Lucky szerepéért a 2005-ös év legjobb női mellékszereplőjének díjára. Péter Hilda a Godot-ra várva című előadásban Lucky szerepének megformálásáért megkapja a Román Színházi Szövetség (UNITER) a 2005-OS ÉV LEGJOBB NŐI MELLÉKSZEREPLŐJE DÍJát (április 3.). A Szép magyar komédia című előadás Brassóban vendégszerepel (április 10.). A csárdáskirálynő című előadás Csíkszeredában vendégszerepel (április 21. és 22.). A Harag György Emléknapok keretében a Godot-ra várva című előadás Kolozsváron vendégszerepel (május 6.). A csárdáskirálynő vendégjátéka Brassóban (május 9.). A Tamási Áron Színház a Godot-ra várva c. előadása részt vesz a XIII. Szebeni Nemzetközi Színházi Fesztiválon (május 27.). Június 2-án, 3-án és 4-én a színház három előadással (A csárdáskirálynő, Szép magyar komédia, Boldog nyárfalevél) Marosvásárhelyen vendégszerepel. A Godot-ra várva Szatmárnémetiben (június 17.) és Nagybányán (június 18.) vendégszerepel az Atelier Nemzetközi Színházi Fesztiválon. A színház öt előadással vendégszerepel a Határon Túli Magyar Színházak Fesztiválján, Kisvárdán: Szabó Tibor zenés estje (június 28.), Godot-ra várva (június 29.), Boldog nyárfalevél (június 30.), Asszonytánc – Bicskei Zsuzsanna táncestje (június 30.) és A csárdáskirálynő (július 1.) című előadásokkal. A Godot-ra várva című előadása az Oktatási és Kulturális Minisztérium LEGJOBB ELŐADÁSÉRT JÁRÓ DÍJát kapja Kisvárdán, a Határon Túli Magyar Színházak XVIII. Fesztiválján (július 1.). Elkezdődnek Budapesten William Shakespeare Lear király című tragédiájának próbái közösen a Nemzeti Színház társulatával (augusztus 20.). Péter Hilda megkapja a 2006-os év legjobb női mellékszereplőjének járó SZÍNIKRITIKUSOK DÍJÁT a Godot-ra várva című előadásban nyújtott Lucky alakításáért (szeptember 28.). A Godot-ra várva Resicán vendégszerepel, a Colocviul Național de Regie elnevezésű fesztiválon (október 2.). Bartók Béla születésének 125. évfordulója tiszteletére a Magyar Művészetért Alapítvány Kuratóriuma és a Herendi Porcelánmanufaktúra Rt. BARTÓK BÉLA-EMLÉKDÍJat adományoz a színháznak (október 4.). A Godot-ra várva Bukarestben vendégszerepel, a Festivalul Național de Teatru nevű rangos színházi fesztiválon (november 5., 6.). Kálmán-Békeffi-Kellér A csárdáskirálynő című operettjének előadását rögzíti a Duna Televízió (december 30.) és másnap, szilveszter estéjén, Románia európai uniós csatlakozása alkalmából sugárzott ünnepi műsora keretében részleteket mutat be belőle. 2007 A MASZK Országos Színészegyesület 35 év alatti színészek részére meghirdetett Nádasdy Kálmán Versmondó- és Sanzonversenyének sanzonkategóriájában VÁTA LORÁND színművész ELSŐ HELYEZÉSt ér el (január 29.). NEMES LEVENTE színművész a Budapesti Székely Kör SZENTGYÖRGYI ISTVÁN-DÍJát veszi át (február 10.). A magyar színházművészet szolgálatáért LÁSZLÓ KÁROLY színművész a Magyar Játékszíni Társaság HŰSÉG-DÍJát veszi át (február 21.). Március 10-én és 11-én Pozsgai – Pinczés – Apostolache: Diploma után című rock-musicaljét Csíkszeredában játssza a társulat. Kiemelkedő művészi tevékenységéért NEMES LEVENTE színművész a Nemzeti Kulturális Örökség Minisztériumának JÁSZAI MARI-DÍJát veszi át (március 15.). A Tamási Áron Színház március 31. és április 5. között öt előadással vendégszerepel Egerben és Budapesten: Boldog nyárfalevél (Egri Gárdonyi Géza Színház, március 31.); Boldog nyárfalevél (Budapesti Thália Színház, április 2.); Apokrif ¬– Bicskei Zsuzsanna táncestje (Budapesti Thália Színház, április 2.); Godot-ra várva (Budapesti Thália Színház, április 3.); A nyugati világ bajnoka (Budapesti Thália Színház, április 4.); Lear király (Budapesti Thália Színház, április 5.). Gyergyószentmiklóson a Romániai Kisebbségi Színházak Kollokviumán három előadást játszik a Tamási Áron Színház: május 11-én A pincér dalai és a Boldog nyárfalevél című előadásokat, 12-én pedig a Diploma után című rockmusicalt. Gyergyószentmiklóson a Romániai Kisebbségi Színházak Kollokviumán a KRÓNIKA ORSZÁGOS NAPILAP DÍJát nyeri el a színház Boldog nyárfalevél című előadása (május 12.). Bicskei Zsuzsanna Asszonytánc című egyéni előadóestjével Székelyudvarhelyen vendégszerepel A tánc tavasza című Mozgás- és Táncszínházi Fesztiválon (május 23.). Tamási Áron Boldog nyárfalevél című darabját Kézdivásárhelyen játssza a társulat, a felújított Művelődési Ház megnyitása alkalmából (május 24.). A nyugati világ bajnoka című előadással a Szebeni Nemzetközi Színházi Fesztiválon vesz részt a társulat (május 29.). Június 7-én és 8-án a Godot-ra várva című előadással Székelyudvarhelyen vendégszerepelt a Tamási Áron Színház társulata. Kisvárdán, a Határon Túli Magyar Színházak XIX. Fesztiválján A nyugati világ bajnoka című előadás elnyeri az Oktatási és Kulturális Minisztérium által odaítélt FŐDÍJat. Kisvárdán, a Határon Túli Magyar Színházak XIX. Fesztiválján A nyugati világ bajnoka című előadásban nyújtott átütő erejű játékáért Pálffy Tibor színművész elnyeri a Kisvárdai Várszínház és Művészetek Háza ALAKÍTÁSDÍJát. Kisvárdán, a Határon Túli Magyar Színházak XIX. Fesztiválján Bartha József elnyeri Dr. Oláh Albert, KISVÁRDA VÁROS POLGÁRMESTERÉNEK DÍJát A nyugati világ bajnoka című előadásnak a fesztivál mezőnyéből kiemelkedő díszletéért. Augusztus elején Bicskei Zsuzsanna Japánban, a tokiói Setagaya színházban mutatta be Asszonytánc című egyéni táncelőadását. A nyugati világ bajnoka Brüsszelben (Belgium) vendégszerepel (október 17.). A Lear király című előadás Bukarestben vendégszerepel az Országos Színházi Fesztiválon (november 5.). A Magyar Művészetért alapítvány kuratóriuma és Várad római katolikus püspökségének szervezésében a Magyar Művészetért 21. díjátadó ünnepségének keretében Visky Árpád POSZTUMUSZ DÍJat kapott (november 25.). A George és Lennie című előadás a brassói Drámai Színházban vendégszerepel (november 27.). Szabó Tibor A pincér dalai című előadása Kézdivásárhelyen vendégszerepel (november 28.). Szabó Tibor A pincér dalai című előadása Aradon vendégszerepel (november 30.). Ruszuly Éva Júlia című egyéni előadásával részt vesz a 74 Színház által szervezett monodráma-fesztiválon, Marosvásárhelyen (december 5.). Váta Lóránd Micsinyál maga rossz? című egyéni előadásával részt vesz a 74 Színház által szervezett monodráma-fesztiválon, Marosvásárhelyen (december 8.). 2008 A Tamási Áron Színház társulata a Marosvásárhelyi Nemzeti Színházban vendégszerepel három előadással. Január 26-án Ruszuly Éva Júlia című egyéni előadását és Váta Lóránd Micsinyál maga rossz? című sanzonműsorát, 27-én pedig a Bocsárdi László által rendezett A nyugati világ bajnoka című előadást mutatják be a marosvásárhelyi közönségnek. Budapesten, a Katona József Színházban vendégszerepel a színház társulata John Millington Synge: A nyugati világ bajnoka című darabjával (február 1. és 2.). A Román Színházi Szövetség (UNITER) a 2007-es év legjobb rendezőjének díjára JELÖLI Bocsárdi Lászlót a Ploiești-i Toma Caragiu Színházban színre vitt Don Juan című előadásért (február 19.). Bicskei Zsuzsanna ASSZONYTÁNC című egyéni táncelőadása az Egeri Nemzetközi Monodráma Fesztivál nyitóelőadása (március 27.). Váta Lóránd Bákóban, a One Man Show – Gala Star elnevezésű nemzetközi színházi fesztiválon lép fel MICSINYÁL MAGA ROSSZ? című sanzonműsorával (április 3.). Brassóban, a IV. Interetnikai Színházi Fesztiválon vendégszerepel a színház két előadása, a JÚLIA és a GEORGE ÉS LENNIE című előadások (május 12.). A Vendégségben Budapesten – Határon Túli Magyar Színházi Estek program keretében három előadással vendégszerepel Budapesten a Tamási Áron Színház. Május 25-én a JÚLIA (Thália Színház), 26-án és 28-án az YVONNE, BURGUNDI HERCEGNŐ (Nemzeti Színház), 27-én pedig a GEORGE ÉS LENNIE (Thália Színház) kerül bemutatásra. Május 30-án, a marosvásárhelyi Színházművészeti Egyetem tanévzáró ünnepségén Molnár Gizella és László Károly színművészeket ARANY DIPLOMÁVAL tüntetik ki. Az YVONNE, BURGUNDI HERCEGNŐ című előadást (a versenyprogram részeként) a VIII. Pécsi Országos Színházi Találkozón játssza a társulat (június 5., 6.). Pálffy Tibor elnyerte a VIII. POSZT legjobb férfi epizódszereplő díját. (június 14.). Kisvárdán a Határon Túli Magyar Színházak XX. Találkozóján vendégszerepel a Tamási Áron Színház társulata a George és Lennie (június 24-én) valamint az Yvonne, burgundi hercegnő (június 26-án) című előadásokkal. A Kisvárdai Határon Túli Magyar Színházak XX. Találkozóján az expresszív, egyéni színházi világlátáson alapuló kiváló előadásért a Tamási Áron Színház YVONNE, BURGUNDI HERCEGNŐ című produkciója elnyerte az OKTATÁSI ÉS KULTURÁLIS MINISZTÉRIUM DÍJát (június 28.). A Kisvárdai Határon Túli Magyar Színházak XX. Találkozóján a Tamási Áron Színház Yvonne, burgundi hercegnő című előadásában nyújtott alakításáért NEMES LEVENTE színművész elnyerte a DUNA TELEVÍZIÓ KÜLÖNDÍJÁt, mely egy róla szóló portréfilm elkészítésében áll a televízió "Kézjegy" című műsora számára (június 28.). A Kisvárdai Határon Túli Magyar Színházak XX. Találkozóján PÁLFFY TIBOR színművész EGYÉNI ALAKÍTÁSDÍJat nyert a színház Yvonne, burgundi hercegnő című előadásában nyújtott Kamarás-alakításáért. A Kisvárdai Határon Túli Magyar Színházak XX. Találkozóján MÁTRAI LÁSZLÓ színművész EGYÉNI ALAKÍTÁSDÍJat nyert a színház Yvonne, burgundi hercegnő című előadásában nyújtott Fülöp herceg-alakításáért. A Kisvárdai Határon Túli Magyar Színházak XX. Találkozóján KICSID GIZELLA színművésznő EGYÉNI ALAKÍTÁSDÍJat nyert a színház Yvonne, burgundi hercegnő című előadásában nyújtott Yvonne-alakításáért. 2009 ■ Az 59. Berlini Nemzetközi Filmfesztiválon EZÜST MEDVE DÍJat nyer Peter Strickland Varga Katalin című filmje (február 14). A filmben Tamási Áron Színház két színésze is játszik: Pálffy Tibor és Mátray László. 2006-ban, amikor a film készült, Péter Hilda (a film címszereplője) is tagja volt a színház társulatának. ■ Az Yvonne, burgundi hercegnő című előadást öt kategóriában jelölték a 2008-as év UNITER-DÍJára (március 10): LEGJOBB ELŐADÁS DÍJA (Witold Gombrowicz: Yvonne, burgundi hercegnő), LEGJOBB RENDEZŐ DÍJA (Bocsárdi László), LEGJOBB DÍSZLETTERVEZŐ DÍJA (Bartha József), LEGJOBB FÉRFI FŐSZEREPLŐ DÍJA (Mátray László a Fülöp herceg szerepéért), LEGJOBB FÉRFI MELLÉKSZEREPLŐ DÍJA (Pálffy Tibor a Kamarás szerepéért). A jelölő zsűri tagjai Magdalena Boiangiu, Victor Scoradeţ és Ionuţ Sociu színikritikusok voltak. ■ Nemes Levente színművész átveszi Budapesten a teljes magyar színésztársadalom által második alkalommal odaítélt KASZÁS ATTILA-DÍJat (március 10). ■ Kiemelkedő színművészeti tevékenységért Váta Loránd színművész átveszi Budapesten a JÁSZAI MARI-DÍJAT (március 14). ■ A csoda c. előadás MEGHÍVÁST NYER a Pécsi Országos Színházi Fesztiválra (június 10). ■ A csoda c. előadás a Magyar Színházak XXI. Kisvárdai Fesztiválján vendégszerepel és elnyeri a következő díjakat (június 25): - az OKTATÁSI ÉS KULTURÁLIS MINISZTÉRIUM FŐDÍJA - Pálffy Tibor – Kisvárdai Várszínház és Művészetek Háza által felajánlott LEGJOBB FÉRFI EPIZÓDSZEREPLŐ DÍJA - Váta Loránd – Kisvárdai Várszínház és Művészetek Háza által felajánlott LEGJOBB FÉRFI EPIZÓDSZEREPLŐ DÍJA - Nemes Levente – Kurkó Árpád vállalkozó által felajánlott KÜLÖNDÍJ - Nagy Alfréd – A "Fiatalok Kisvárdáért" szervezet "ŐSTEHETSÉG" DÍJA ■ Nemes Levente színművésznek ERDŐS IRMA EMLÉKGYŰRŰT adományoznak. A kitűntetést a Marosvásárhelyi Nemzeti Színház Nagytermében adja át Erdős Irma özvegye, a Svédországban élő Dr. Bartha István mérnök (szeptember 11). ■ A romániai magyar színjátszás megújításáért végzett tevékenysége elismeréseként Sólyom László köztársasági elnök A MAGYAR KÖZTÁRSASÁGI ÉRDEMREND LOVAGKERESZTJÉVEL tünteti ki Bocsárdi László rendezőt. (október 9). 2010 ■ Felejthetetlen alakításaiért és máig tartó színésznevelő tevékenységéért Molnár Gizella színművésznő átveszi a sepsiszentgyörgyi városi tanács által odaítélt PRO URBE-DÍJat (április 25). ■ A 2009-es évben nyújtott kiemelkedő művészi teljesítményéért és a társulaton belül végzett közösségépítő szerepéért Mátray László színművész átveszi a KASZÁS ATTILA-DÍJat (május 9). ■ A határon túli Magyar Színházak XXII. Kisvárdai Fesztiválján a zsűri döntése alapján A mizantróp című előadás elnyerte a Nemzeti Erőforrás Minisztérium által felajánlott FŐDÍJat, Pálffy Tibor színművész az előadásban játszott Alceste szerepéért elnyerte a LEGJOBB FÉRFI FŐSZEREPLŐ DÍJát, Kicsid Gizella színművésznő pedig ugyancsak A mizantrópban alakított Célimène szerepéért elnyerte a LEGJOBB NŐI FŐSZEREPLŐ DÍJát. (június 26). ■ A lengyelországi Radom-ban tartott IX. Nemzetközi Gombrowicz Fesztiválon Kicsid Gizella és Pálffy Tibor színművészek ALAKÍTÁSDÍJakat nyertek az Yvonne, burgundi hercegnő című előadásban játszott szerepeikért (október 21). ■ A 2010 november 8–15 között Aradon megszervezett V. Interetnikai Színházi Fesztiválon A mizantróp című előadás a következő díjakat nyerte el: - a LEGJOBB RENDEZŐ DÍJA Bocsárdi László rendezőnek, - a LEGJOBB NŐI FŐSZEREPLŐ DÍJA Kicsid Gizella színésznőnek, - a LEGJOBB NŐI MELLÉKSZEREPLŐ DÍJA D. Albu Annamária színésznőnek, - a Bukaresti Magyar Rádió KÜLÖNDÍJA A mizantróp című előadásnak, - a hamlet.ro internetes színházi portál KÜLÖNDÍJA Kicsid Gizella színésznőnek. Társulat (2024/2025) Az épület története 1856-ban épült, ebben kapott helyet a városháza, amelynek a dísztermében mutatták be a vándorszínházak az előadásaikat. Az állandó színházterem gondolata Harmath Domokos, a Műkedvelő Egyesület választmányi elnök által fogalmazódott meg, javaslatának 1884-ben az Ami még hiányzik Háromszéken című cikkben adott hangot. Gödri Ferenc akkori polgármester 1894-ben vetette fel az állandó színház létrehozásának gondolatát, amit a városháza dísztermébe álmodott meg. A terem átalakítása 1896-ban Bay István városi mérnök és Kovács Sándor építész által kezdődött, és – két év csúszás után – 1899. január 14-én adták át. 1912-től a színház mellett a városi mozinak is helyet adott az épület, amit végül az 1948-ban alapított Állami Magyar Népszínház kapott meg. Források Romániai magyar irodalmi lexikon: Szépirodalom, közírás, tudományos irodalom, művelődés I. (A–F). Főszerk. Balogh Edgár. Bukarest: Kriterion. 1981. [Állami Magyar Színház] Romániai magyar irodalmi lexikon: Szépirodalom, közírás, tudományos irodalom, művelődés II. (G–Ke). Főszerk. Balogh Edgár. Bukarest: Kriterion. 1991. ISBN 973-26-0212-0 [Irodalmi Színpad] A Tamási Áron Színház honlapja További információk Sombori Sándor: Színjátszás Sepsiszentgyörgyön a XIX. században, Aluta 1970 Sombori Sándor: Színjátszás Sepsiszentgyörgyön a XX. század elején. 1900-1913, Aluta 1971 Veress Dániel: Klasszikusok vidéken. Utunk Évkönyv, 1972. 140-42. Veress Dániel: Negyedszázad. Emlékfüzet. Sepsiszentgyörgy, 1973 Veress Dániel: A színház vonzásában. Jegyzetek a műhelyből. Sepsiszentgyörgy, 1980 Sylvester Lajos: Mondani a szót, a jót, az igazat. Utunk, 1974/2. Kántor Lajos: Színház a közönségért. Korunk, 1976/9 Kántor Lajos: A megtalált színház, Kolozsvár, 1976. Nevelni és szórakoztatni c. fejezet 48-54. p. Veress Dániel: A sepsiszentgyörgyi magyar színház rövid története, 1948–1992; Tinta, Árkos, 2021 Kapcsolódó szócikkek Sepsiszentgyörgy művelődési élete